als_Latn dik_Latn ron_Latn
Sapo ka dalë traileri i filmit më të ri shqiptar, me regjisor Pluton Vasi, bazuar në librin “Rrëfenjë me Ndërkombëtarë” të shkrimtarit Ylljet Alickaj, botuar nga Toena.
Romani, ku mbështetet filmi është një sarkazëm therrëse mbi kulturën e zotërimit dhe nënshtrimit që ende ekziston mes vendeve në tranzicion, si Shqipëria, ndaj pranisë së të huajve të institucioneve diplomatike dhe organizatave të huaja. Ngjarja zhvillohet në ambientet e një ambasade ku Roshi (Eni Shehu) fillon punë si përfaqësues i marrëdhenieve me publikun/shtypin ku vë re dhe tregon për prapaskenat dhe abuzimin e të huajve me shqiptarët.
Një mënyrë për të shfryrë përshtypjen e krijuar tashmë te shqiptarët, por që nuk arrin të artikulohet. Filmi është një prodhim i kompanisë kinematografike "Artfilm P&D", me producente Vjollca Dedei dhe bashkëproducent Driton Sahiti, e drejtor fotografie Ram Shani. Në rolet kryesore interpretojnë Eni Shehu, Adele Gjoka, Hervin Çuli, Rovena Lule, Kastriot Çaushi, Alfred Trebicka, Eriona Kakeli, Alert Çeloliaj etj.
Nuk dihet ende koha e shfaqjes së filmit në kinema, megjithatë tashmë filmi është gati përderisa dhe vetë producentja Vjollca Dedei i uron atij një rrugë të suksesshme duke falënderuar bashkëpunëtorët
als_Latn als_Latn als_Latn als_Latn